Лисистрата/19
PETA POJAVA
Sluga, Atinjanin, horovi
 
ATINJANIN 
Još takve gozbe nikad nisam video, 
čak i Lakonci behu sasvim ljubazni, 
a mi uz vino za sofrom najmudriji! 
SLUGA 
Dabome, dok smo trezni, nismo pametni. 
Nagovorim li sada narod atinski, 
svud poslanike svoje pjani slaćemo. 
A sad kad u Spartu trezni stignemo, 
mi odmah gledamo da zamutimo što. 
I ne slušamo o čem oni govore, 
a što nam ne kažu, mi nagađamo tek; 
i ne saopštavamo isto o istom. 
Sad sve se nama svidi, ako peva ko 
o Telamonu mesto o Klitagori: 
mi njega hvalimo i kletvu gazimo. 
(Horu koji se ponovo približuje) 
Gle, ponovo na isto mesto dolaze! 
Vi, lupeži, zar nećete već odatle? 
HOROVOĐA MUŠKOG HORA 
Gle, Diva mi, već gosti eno izlaze! 
(Izlaze Atinjani i Lakonci) 
 

Лисистрата